
E L Ő T E R J E S Z T É S

Sülysáp Város Önkormányzata Képviselő-testületének

2017. január 26-án tartandó munkaterv szerinti ülésére

2. napirendhez

Tárgy:
Tájékoztató a 2016. év IV. negyedévben a Képviselő-testület által átruházott hatáskörökben hozott döntésekről
Tisztelt Képviselő-testület!
Az Önkormányzat Szervezeti és Működési Szabályzatáról szóló 14/2009. (XII. 22.) rendelet 8. § (4) és 19. § (5) bekezdés b) pontja szerint a Képviselő-testület által átruházott hatáskörben eljáró személy, illetve testület minden negyedév első képviselő-testületi ülésén köteles beszámolni az átruházott hatáskörben hozott döntéseiről.

Az érintettek nevében a melléklet szerinti összevont beszámolót terjesztem elő a 2016. év IV. negyedévére vonatkozóan.
Kérem a beszámoló szíves megtárgyalását és elfogadását.
…/2017. (I. 26.) ÖKT határozati javaslat

Sülysáp Város Önkormányzatának Képviselő-testülete a 2016. év IV. negyedévében átruházott hatáskörben hozott döntésekről szóló, az SZMSZ 8. § (4) és 19. § (5) bekezdése szerint előterjesztett beszámolót elfogadja.

Határidő: azonnal

Felelős: polgármester, jegyző
Sülysáp, 2017. január 19.

Horinka László s.k.

BESZÁMOLÓ

a Sülysáp Város Önkormányzata Képviselő-testülete által átruházott 
hatáskörökben hozott 2016. IV. negyedévi döntésekről
I. Önkormányzati szociális támogatások
Polgármesteri hatáskörben 2016. IV. negyedévében újonnan 54 háztartás esetében állapítottunk meg települési lakásfenntartási támogatást, 349.000,- Ft összegben (átlagosan 6.465,- Ft-ot/háztartásonként), ami az előző negyedévben beadott kérelmekhez képest 2%-kal növekedést mutat. Az egyes háztartások számára nyújtott támogatások átlagban 10%-kal növekedtek (5.850,- Ft-ról 6.465,- Ft-ra). A megállapított támogatások minimálisan adható összege: 2.500,- Ft, maximuma: 9.000,- Ft, melyek függnek a háztartás nagyságától és jövedelmi helyzetétől. A települési lakásfenntartási támogatás megállapításánál továbbra is fontos szempont a közműszolgáltatók részére történő átutalás, elsősorban: áram és gázszolgáltatók részére, ezek hiányában pedig házipénztárból történő készpénz kifizetés (a IV. negyedévben 3 esetben). A már benyújtott települési lakásfenntartási kérelem ügyfél általi visszavonására egy alkalommal került sor (a jogosultsági feltételekben beállt változás miatt).

Települési krízistámogatás megállapításra 112 alkalommal került sor összesen 1.243.000,- Ft összegben. Ebből 74 háztartás részesült természetbeni ellátás keretében háztartásonként 5 q tűzifában, összesen 999.000,- Ft (háztartásonként 13.500,- Ft) értékben. A fennmaradó 38 esetben készpénz került megállapításra összesen 244.000,- Ft értékben, átlagosan 6.421,- Ft háztartás/ család részesült. Három alkalommal temetési támogatást állapítottunk meg összesen 45.000,- Ft értékben. A pénzbeli kérelmek elsősorban gyógyszerek kiváltására, élelmiszervásárlásra lettek megállapítva. Ebben az időszakban három alkalommal természetbeni ellátás formájában állapítottuk meg a támogatást az olyan családoknál, ahol a cél szerinti felhasználás nem látszott biztosítottnak, így az igénylő a Gáspár István Humánszolgáltató Központ munkatársaival együttműködve gondoskodtak a támogatás megfelelő felhasználásáról.

Polgármesteri hatáskörben október hónapban 40 háztartás részére 274.000,- Ft összegben, november hónapban 40 háztartás részére 269.000,- Ft összegben, december hónapban 38. háztartás részére 253.000,- Ft összegben fizettünk ki települési létfenntartási támogatást. Ebben az időszakban egy esetben került sor kérelem elutasításra a jogosultsági feltételek fennállásának hiánya miatt (magas jövedelem). A megállapított támogatás egy éven keresztül, havi rendszerességgel segíti az alacsony jövedelemmel rendelkező családok mindennapi szükségleteit. A helyszínen készült környezettanulmány és fényképfelvétel minden esetben alátámasztja a benyújtott kérelem jogosságát, mert a kérelmezők lakóhelye és lakókörnyezete gondozott volt. 

Települési temetési kölcsön megállapítására a fenti időszakban, 1 esetben került sor, közeli hozzátartozó halála miatt. 
A fentebb említett támogatások a polgármester döntését követően maradéktalanul kifizetésre kerültek. 

A polgármester a rendelkezésre álló adatok alapján naponta, szükség esetén azonnal dönt a támogatások odaítéléséről, melynek során figyelemmel volt minden kérelmező egyéni szociális helyzetére.

II. Közterület-használati engedély
A Polgármester átruházott hatáskörében hozott döntései 2017. III. negyedévben a közterületek használatának rendjéről és feltételeiről szóló 7/2010. (IV.1.) önkormányzati rendelet 8. § (1) bekezdése alapján:
3 db közterület használati engedély került kiadásra, ebből 2 árusításra és 1 építőanyag tárolásra.
III. Közútkezelői hozzájárulás

Az önkormányzat kezelésében lévő közutak nem közlekedési célú igénybevételéhez szükséges közútkezelői hozzájárulás kiadására az elmúlt negyedévben 4 esetben került sor, melyről átruházott hatáskörben a jegyző döntött.
IV. Egyéb, önkormányzati vagyont érintő döntések

Az önkormányzat vagyonáról és a vagyongazdálkodás szabályairól szóló 2/2013. (II. 15.) önkormányzati rendelet 5 § (2) bekezdés szerint a polgármester döntéseiről és intézkedéseiről negyedévente beszámol a képviselő-testületnek.

· A 190/2016 (X.20.) ÖKT Határozat alapján Dinnyés Patrik bérbe vette az Iskola utca 7. szám alatti emeleti bérlakást

· A 168/2016. (IX.15) ÖKT Határozat alapján eladásra került a 0406/26 hrsz-ú ingatlan a Folyamat Kft-nek.

· A 199/2016. (XI.17) ÖKT Határozat alapján eladásra került a 0406/34 és 0406/35 hrsz-ú ingatlan az Enda Trans Bt-nek.

· A 116/2016. (VI.23) ÖKT Határozat alapján Csaba István és neje megvásárolta a 0494/42 hrsz-ú ingatlant .

· A 165/2016. (IX.15) ÖKT Határozat alapján Strobel Orsolya megvásárolta a 1774 hrsz.-ú kivett beépítetlen területet

Sülysáp, 2017. január 19.

Horinka László s.k.
dr. Tóth Krisztina s.k.
Pálinkásné Petik Éva s.k.

